text: "आयुष शर्मा और वारिना हुसैन ने अपनी आगामी फ़िल्म ""लवरात्री"" के प्रचार के लिए हाल ही में कोलकाता शहर का दौरा किया था. कोलकाता में प्रचार के दौरान आयुष और वरिणा ने कालीघाट मंदिर का दौरा किया जहां नवोदित कलाकारों ने अपनी फ़िल्म की सफ़लता के लिए प्रार्थना की और आशीर्वाद लिया. कोलकाता अपने स्वादिष्ट खाने के लिए जाना जाता है और युवा सितारों ने प्रामाणिक बंगाली व्यंजनों का आनंद लेने और अपने प्रशंसकों के साथ बातचीत करने के लिए शहर में काफी समय व्यतीत किया था. मशहूर काली मंदिर में समय बिताने के बाद, आयुष और वारिना ने शहर के स्थानीय फ़ूड जॉइंट का रुख किया जहाँ दोनों प्रसिद्ध अंडा रोल और काठी रोल का भरपेट लुत्फ़ उठाते हुए नज़र आये. अपना नया गाना लॉन्च करने और लज़ीज़ खाने का आनंद लेने के दौरान, आयुष और वरिणा ने अपने प्रशंसकों के साथ तस्वीरें भी खिंचवाई."